**ԱՄՓՈՓԱԹԵՐԹ**

**Հայաստանի Հանրապետության կառավարության և Եվրոպական հանձնաժողովի միջև «Տեղական դերակատարների հզորացում՝ զարգացման նպատակով» ֆինանսավորման համաձայնագրի նախագծի վերաբերյալ ներկայացված առաջարկությունների և դիտողությունների**

|  |  |  |
| --- | --- | --- |
| **Շահագրգիռ գերատեսչություն** | **Ներկայացված առաջարկությունները և դիտողությունները** | **Կարգավիճակ** |
| **ՀՀ արդարադատության նախարարություն** | Ֆինանսավորման համաձայնագրի նախագծի վերաբերյալ դիտողություններ և առաջարկություններ չունենք:Ֆինանսավորման համաձայնագրի նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:Միաժամանակ գտնում ենք, որ ֆինանսական պարտավորություններ նախատեսելու դեպքում Ֆինանսավորման համաձայնագրի նախագիծը ենթակա է վավերացման:  | Ընդունվել է ի գիտություն: |
| **ՀՀ արտաքին գործերի նախարարություն** | «Դերակատարների տեղական մակարդակով հզորացում զարգացման համար» (Հատուկ պայմաններ) ֆինանսավորման համաձայնագրի հիմնական նպատակը (այսուհետ՝ Համաձայնագիր) տնտեսական և սոցիալական գործունեությանը համայնքին ներգրավելու միջոցով կյանքի որակի բարելավմանը հանգեցնող տեղական աճի ու զարգացման խթանումն է՝ հատուկ ուշադրություն դարձնելով Հայաստանի հյուսիսային շրջաններին:Համաձայնագրով նախատեսվում է Հայաստանի Հանրապետությանը տրամադրել 14 000 000 եվրո գումարի չափով աջակցություն: «Դերակատարների տեղական մակարդակով հզորացում զարգացման համար» (Հատուկ պայմաններ) ֆինանսավորման համաձայնագրի ստորագրումը համապատասխանում է ՀՀ վարած արտաքին քաղաքականությանը, ինչպես նաև ՀՀ ստանձնած միջազգային պարտավորություններին։Ելնելով վերոգրյալից և հիմք ընդունելով Միջազգային պայմանագրերի մասին օրենքի 5-րդ հոդվածը՝ ՀՀ արտաքին գործերի նախարարությունը նպատակահարմար է համարում «Դերակատարների տեղական մակարդակով հզորացում զարգացման համար» (Հատուկ պայմաններ) ֆինանսավորման համաձայնագրի ստորագրումը։ | Ընդունվել է ի գիտություն: |
| **ՀՀ պետական գույքի կառավարման կոմիտե** | Հայաստանի Հանրապետության կառավարության և Եվրոպական հանձնաժողովի միջև «Դերակատարների տեղական մակարդակով հզորացում զարգացման համար» (Հատուկ պայմաններ) ֆինանսավորման համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է ի գիտություն: |
| **ՀՀ ֆինանսների նախարարություն** | Հայաստանի Հանրապետության կառավարության և Եվրոպական հանձնաժողովի միջև «Դերակատարների տեղական մակարդակով հզորացում զարգացման համար» ֆինանսավորման համաձայնագրի նախագծում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն: | Ընդունվել է ի գիտություն: |
| **ՀՀ շրջակա միջավայրի նախարարություն**  |  Շրջակա միջավայրի նախարարությունը Հայաստանի Հանրապետության կառավարության և Եվրոպական հանձնաժողովի միջև «Դերակատարների տեղական մակարդակով հզորացում զարգացման համար» (Հատուկ պայմաններ) ֆինանսավորման համաձայնագրի նախագծի վերաբերյալ առաջարկություններ և դիտողություններ չունի: | Ընդունվել է ի գիտություն: |
| **ՀՀ տարածքային կառավարման և ենթակառուցվածքների նախարարություն** | ՀՀ տարածքային կառավարման և ենթակառուցվածքների նախարարությունը Հայաստանի Հանրապետության կառավարության և Եվրոպական հանձնաժողովի միջև «Դերակատարների տեղական մակարդակով հզորացում զարգացման համար» ֆինանսավորման համաձայնագրի նախագծի վերաբերյալ առաջարկություններ և դիտողություններ չունի: | Ընդունվել է ի գիտություն: |
| **ՀՀ միգրացիոն ծառայություն** | Դերակատարների տեղական մակարդակով հզորացում զարգացման համար» (Հատուկ պայմաններ) ֆինանսավորման համաձայնագրի նախագծի տրամաբանական կառուցվածքի մատրիցայի «Արդյունքներ» բաժնի 3-րդ կետի ցուցանիշներ հատվածում՝ «Մոբիլիզացված դրամական փոխանցումների քանակը (ՀՀ դրամով)» բառերն առաջարկում ենք փոխարինել «Մոբիլիզացված դրամական ներդրումների քանակը (ՀՀ դրամով)» ձևակերպմամբ։ | Չի ընդունվել:Ըստ ՀՀ փոխվարչապետ Մհեր Գրիգորյանի գրասենյակից ստացված տեղեկատվության՝ ֆինանսավորման համաձայնագրի նախագծի սկզբունքային կետերը բազմիցս շրջանառվել և համաձայնեցվել են կողմ հանդիսացող մարմինների հետ, իսկ ներկայիս առաջարկվող դիտողության չընդունման պարագայում համաձայնագրի բովանդա­կային փոփոխություն չի ակնկալվում: |